VEGA og ICO præsenterer
**The New Pornographers til VEGA i maj***Et af de mest indflydelsesrige canadiske indierock-bands, The New Pornographers, gæster Danmark for første gang siden udgivelsen af deres sjette album,* [*Bill Bruisers*](https://www.youtube.com/watch?v=EhhtSXk1c70)*, fra sidste år. Det sker den 31. maj i Lille VEGA.*Selvom [The New Pornographers](http://www.thenewpornographers.com/)’ helt store internationale gennembrud måske endnu er udeblevet, har bandet gennem nu 15 år dannet institution og historie i canadisk indierock samt været med til at sætte baren bemærkelsesværdigt højt indenfor selvsamme genre. Siden bandet udgav debuten, [*Mass Romantic*](https://www.youtube.com/watch?v=2u5ctI0JjEc), i 2000 har bandets udgivelser, eller bandmedlemmers andre projekter, ligget i top-40, særligt på canadiske og amerikanske hitlister, hvert eneste år.

**Nyt anmelderrost album i baghånden**
Når The New Pornographers til maj gæster Danmark, kan det beskrives som en sjælden begivenhed, der løber af stablen. Således har Vancouver-bandet blot gæstet Danmark et par gange, siden de blev dannet i 1997, hvor sidste gang var i 2010, efter udgivelsen albummet [*Together*](https://www.youtube.com/watch?v=2u5ctI0JjEc).

Bandets seneste udgivelse, *Brill Bruisers*,udkom i august sidste år og fik udover en 5-stjernet anmeldelse i [GAFFA](http://gaffa.dk/anmeldelse/85765) følgende ord med på vejen fra anmelder Kristian Petersen:

*”Sjette udspil fra den canadiske indie-rugekasse, nu efterhånden all-stargruppe, er supersolid powerpop, der med stærke melodier og smittende glæde løfter stemningen helt fra start”.***Indie-rockens allstar-gruppe.**
Det at The New Pornographers efterhånden har udviklet sig til en all star-gruppe er noget, der er sket gradvist henover årene. Selvom det hele startede i sluthalvfemserne med Carl Newman og Dan Bejar som kreativt omdrejningspunkt, vidner flere af medlemmernes soloprojekter om en nærmest utømmelig kilde til kreativitet. The New Pornographers tæller således medlemmer fra Swan Lake, Immaculate Machine, Destroyer og The Ettes.

Vi glæder os til et længeventet gensyn på dansk grund med et af de mest indflydelsesrige canadiske bands gennem de sidste 20 år. Det sker i Lille VEGA d. 31. maj, når The New Pornographers.

**Fakta om koncerten:**
The New Pornographers (CA)
Søndag den 31. maj kl. 20.00
Lille VEGA, Enghavevej 40, 1674 København V
175 kr. + gebyr
Forsalg via VEGAs hjemmeside og Billetnet.
Læs mere om The New Pornographers i VEGA.

 *For yderligere oplysninger kontakt venligst*
Jeppe Nygaard Christensen
Kommunikationsmedarbejder, VEGA
jc@vega.dk - 3326 0953